ZAPISNIK
10. sjednice Vijeća Mjesnog odbora Miroševec,
održane 23. ožujka 2026.
u objektu mjesne  samouprave Miroševec, Miroševečka c.131
s početkom u 20,00 sati

NAZOČNI ČLANOVI VIJEĆA: Zdravko Mišić, Sanja Kelčec-Ključarić, Krešimir Huzek, Andrija Čepin, Danijel Folnegović

Predsjedava: Krešimir Huzek, predsjednik Vijeća.
Zapisnik vodi: Krešimir Huzek 

Predsjednik konstatira da je nazočno  5  od ukupno 5  članova Vijeća, što znači da Vijeće može pravovaljano odlučivati te otvara 10. sjednicu Vijeća Mjesnog odbora.
Predsjednik daje na verifikaciju zapisnik 9. sjednice.
[bookmark: _Hlk183365156]	Vijeće jednoglasno prihvaća tekst zapisnika 9. sjednice Vijeća, održane dana 24. veljače 2026.
Predsjednik predlaže dopunu dnevnog reda.
Vijeće jednoglasno prihvaća dopunu i utvrđuje 

DNEVNI RED
 
1. Zaključak o zahtjevu za redovno korištenje prostora mjesne samouprave, Miroševečka cesta 131 – donošenje zaključka;
2. Zaključak o prijedlogu za postavljanje uspornika prometa na Miroševečkoj cesti – donošenje zaključka;
3. Pitanja, prijedlozi i obavijesti.


[bookmark: _Hlk177207557][bookmark: _Hlk177376089]Ad. 1.  Zaključak o zahtjevu za redovno korištenje prostora mjesne samouprave, Miroševečka cesta 131 – donošenje zaključka;
Predsjednik upoznaje članove Vijeća o podnesenom zahtjevu od strane UŠS Mali prvaci za redovito korištenje prostora mjesne samouprave. Navodi kako se radi o univerzalnoj školi za djecu predškolske i rane školske dobi, te programom provedbe sporta za djecu s invaliditetom i teškoćama.
Članovi Vijeća se slažu da se izda odobrenje za korištenje, po potrebi i u dužem vremenskom razdoblju od zatraženo. 
Nakon provedene rasprave, Vijeće jednoglasno donosi

ZAKLJUČAK

I. Odobrava se redovno korištenje prostora u objektu mjesne samouprave Miroševec, Miroševečka cesta 131 – Univerzalnoj školi sporta Mali prvaci, zastupanoj  po Josipu Periću.
II. Prostor  (dvorana B) će se koristiti za održavanje sastanaka srijedom od 17,30 do 18,15 sati, bez naknade.


Ad. 2. 	Zaključak o prijedlogu za postavljanje uspornika prometa na Miroševečkoj cesti – donošenje zaključka;
Predsjednik obavještava članove vijeća o zaprimljenom zahtjevu za postavljanje uspornika na Miroševečkoj cesti, te navodi kako se na navedenoj lokaciji vozi izuzetno brzo. Skreće pažnju o postavljanju uspornika sa pješačkim prijelazom kod Padel centra, te navodi kako bi to uskoro trebalo krenuti u realizaciju obzirom da je već napravljena dokumentacija, te poslana suglasnost od strane mjesnog odbora.
Član Vijeća Andrija Čepin navodi kako bi svakako trebalo zatražiti izlazak nadležnih službi koji će sukladno pravilima struke odrediti ima li potrebe i mogućnosti za postavljanjem uspornika.
Potpredsjednik Vijeća navodi kako je protiv uspornika na navedenoj lokaciji jer smatra da je nekih 100 metara prije navedene lokacije (iz smjera Dubrave prema padel centru) postojeći uspornik dovoljan, no slaže se sa Vijećem da bi nadležna služba trebala izvršiti provjeru. Navodi kako velike brzine postižu auti iz suprotnog smjera (smjer prema Dubravi).
Član Vijeća Zdravko Mišić navodi kako se slaže sa potpredsjednikom, te također navodi kako bi se nadležne službe donijeti odluku postoji li mogućnost postavljanja uspornika.
Članica Vijeća Sanja Kelčec Ključarić navodi kako bi svakako trebalo prihvatiti zahtjev, te će tako i nadležne službe izvršiti potrebne provjere prije eventualnog postavljanja uspornika.
Nakon provedene rasprave, Vijeće jednoglasno donosi 

ZAKLJUČAK

	I/ Razmotren je zahtjev građana za postavljanje uspornika prometa na Miroševečkoj cesti.
	II/ Vijeće podržava navedeni prijedlog te predlaže postavljanje uspornika prometa na Miroševečkoj cesti, kod spoja k.č.br.6492 i k.č.br.6486, obje k.o. Granešina Nova.
	III/ Gore navedeno predlaže se radi smirivanja prometa na navedenoj dionici ceste te sigurnosti svih sudionika u prometu.

Ad. 3 Pitanja, prijedlozi i obavijesti
Predsjednik obavještava članove o problematici u ulici Mrnjaki, navodi kako je pristigao odgovor Komunalnog redarstva u kojem se navodi kako prilikom uviđaja nisu uočene nepravilnosti. 
Navodi kako je zatražio ponovni izlazak djelatnika Redarstva uz prisutnost članova Vijeća.  
Članica Vijeća Sanja Kelčec Ključarić slaže se da bi se uviđaj trebao obaviti uz prisustvo članova Vijeća.
Predsjednik Vijeća obavještava članove o mailu koji je upućen od strane gospođe Katarine Ivanković na Gradsku četvrt Gornja Dubrava. Sa većinom navoda iz maila ne slaže se potpredsjednik Vijeća Danijel Folnegović i navodi kako je Vijeće na 9. sjednici donijelo zaključak o postavljanju javne rasvjete za predmetnu ulicu.
Sa tvrdnjama iz maila ne slaže se niti članica Vijeća Sanja Kelčec Ključarić te navodi kako tvrdnje o zaobilaženju navedene ulice prilikom donošenja planova mjesnog odbora, nisu točne.
Predsjednik Vijeća navodi kako je i osobno bio u kontaktu sa gospodinom Ivankovićem, slijedom čega tvrdnje o neuspješnom kontaktu sa mjesnim odborom nisu točne.
Član Vijeća Andrija Čepin potvrđuje da je bio nazočan konverzaciji između gospodina Ivankovića i predsjednika Vijeća Mjesnog odbora, pa predlaže da se još jednom izađe na predmetnu lokaciju.
Predsjednik Vijeća je izvijestio Vijeće o terminu komisijskog očevid koji će se održati 24.3.2026. u 10h na adresi Miroševečka cesta 89.
Predsjednik Vijeća obavještava članove kako je prema MUP-u proslijeđen mail za pojačani nadzor na adresi Miroševečka cesta 131 zbog vandalizma koje je prijavio domar.


Završeno u 21,30 sati

KLASA: 024-08/26-003/627
URBROJ: 251-13-11-6/009-26-2
U  Zagrebu, 23. ožujka 2026.

Zapisnik sastavio: Krešimir Huzek
Zapisnik tehnički i administrativno 
obradila: Sandra Šukunda	
               Predsjednik
Vijeća Mjesnog odbora Miroševec 
						           Krešimir Huzek    

[bookmark: _GoBack]

